Иҫәнғолов Илдар Илдус улы

Иҫәнғолов Илдар Илдус улы (20 май 1992 йыл, Өфө) — Рәсәй хоккейсыһы, һаҡсы. «Салауат Юлаев» хоккей мәктәбе тәрбиәләнеүсеһе. 2017/2018 йылдар миҙгелен «Рязань» хоккейсыһы булып үткәрә. Йәштәр донъя чемпионатының көмөш миҙалсыһы һәм ике тапҡыр ЮХЛ чемпионы.

 Карьераһы 
 «Салауат Юлаев» системаһында 
Илдар хоккей менән тыуған Өфө ҡалаһында «Салауат Юлаев» хоккей клубының спорт мәктәбендә һаҡсы позицияһында шөғөлләнә башлай. 2007 йылда ул Волга буйы федераль округы йыйылма командаһы составында 1992 йылғы үҫмерҙәре Рәсәйҙең федераль округтары араһында турнирҙа өсөнсө урынды яулай. 2008/2009 йылдар миҙгелендә Илдар Рәсәй чемпионатының беренсе лигаһында «Салауат Юлаев-2» составында 8 уйын үткәреп өлгөрә. Федераль округтар беренселегендә Волга буйы ФО командаһы икенсе урынды яулай, ә Илдар 5 уйында 3 (2+1) мәрәй йыя һәм капитандың ассистенты була.

2009 йылда Йәштәр хоккей лигаһының тәүге миҙгеле старт ала. Иҫәнғолов Өфөнән «Толпар» хоккей клубы менән Көнсығыш конференцияһында икенсе урынды алалар. Ә плей-оффта ярымфиналға етәләр һәм бронза миҙалдарын яулайҙар. Илдар барыһы 38 уйында 5 (2+3) мәрәй йыя. 2010/2011 йылдар миҙгелендә «Толпар» даими чемпионатта беренсе урынды яулай, ә плей-оффта Өфө хоккейсылары үткән миҙгелдәге кеүек һөҙөмтәне ҡабатлайҙар. Илдар барыһы 62 уйында 26 мәрәйгә өлгәшә. Шулай уҡ ул ошо миҙгелдә ЙХЛ йыйылма командаһы составында Төньяҡ Америка буйынса турнела биш уйында ҡатнашаОбъявлен расширенный состав сборной МХЛ для участия в заокеанском турне.

2012 йылдың 24 ғинуарында Илдар «Салауат Юлаев» составында Континенталь хоккей лигаһында тәүге уйынын үткәрә. Шул көндә Башҡортостан командаһы «Витязь» хоккей клубын 3:0 иҫәбе менән ота. 24 февралдә ул лигала тәүге мәрәйен йыя. КХЛ-да шул миҙгелдә Илдар 12 уйын үткәрә, шуларҙың береһе Гагарин кубогы өсөн плей-оффҡа тура килә. Йәштәр хоккей лигаһында ул иң яҡшы уйынсылар өсөн үткәрелгән Саҡырыу кубогында ҡатнаша, ә миҙгелдә ул 35 уйында 20 мәрәй йыя. 2012 йылдың 3 май көнөндә Илдар «Салауат Юлаев» менән яңы контракт төҙөй«Салават Юлаев» продлил контракты с тремя игроками.

2013 йылдың 23 ғинуарында «Себер» командаһына ҡаршы уйында Илдар КХЛ-да тәүге шайбаһын керетәИҫәнғолов лигала тәүге шайбаһын керетә. «Салауат Юлаев» өсөн 2012/2013 йылдар миҙгелендә ул барыһы 33 осрашыу үткәрә һәм 3 мәрәй йыя. Шул уҡ ваҡытта ул Юғары хоккей лигаһында сығыш яһаған Нефтекаманан «Торос» өсөн 25 уйында ҡатнаша һәм лиганың төп трофейы — Братина кубогын яулай. Киләһе миҙгелде Илдар тулыһынса «Салауат Юлаев» составында үткәрә, КХЛ-да 45 уйында өс һөҙөмтәле пас бирә һәм Рәсәй чемпионатының көмөш миҙалдарын яулай, ә Өфө командаһы 2011 йылдан тәүгегә конференция финалына сыға. Миҙгел тамамланғас, 22 апрелдә Илдар «Салауат Юлаев» менән яңы ике йыллыҡ килешеү төҙөйПять игроков приняли квалификационные предложения. 

2014/2015 йылдар миҙгеле алдынан үткән турнирҙа Илдар «Салауат Юлаев» өсөн 2 осрашыу үткәрә һәм башҡа был команда өсөн уйнамай. ЮХЛ-да Иҫәнғолов 64 осрашыуҙа 2 һөҙөмтәле пас бирә һәм «Торос» менән икенсе тапҡыр Братина кубогын яулай. 2015/2016 йылдар миҙгелендә Илдар Юғары хоккей лигаһында декабргә тиклем Нефтекама өсөн 23 уйын үткәреп өлгөрә.
 Башҡа клубтарҙа 
2015 йылдың 1 декабрендә «Салауат Юлаев» Илдарҙы Хабаровскиҙан «Амур» хоккей клубына ебәрә«Салават Юлаев» обменял Исангулова в «Амур» на Теряева. Тик Алыҫ Көнсығыш командаһы өсөн ул бер уйын да үткәрмәй, шул миҙгелде Илдар уның фарм-клубы Воронеждағы «Буран» хоккей клубында тамамлай. 2016 йылдың 5 апрелендә «Амур» Иҫәнғолов менән контракты өҙә«Амур» расторг контракты с Тюляпкиным, Исангуловым, Ибрагимовым и Башкировым. 2016/2017 миҙгелендә Илдар Красноярскиҙан «Сокол» өсөн ЮХЛ-да уйнай. Шунда 47 уйында 3 гол керетә, ә «Сокол» плей-оффтың тәүге раундында төшөп ҡала. 

2017 йылдың май айында Илдар «Торос» менән һынаулы контракт төҙөйТорос: состав на следующий сезон. Әммә «Торос» өсөн ул миҙгел алдынан үткән В. Тарасов турнирында ике уйын ғына үткәрә һәм команданан китә. ЮХЛ-да миҙгелен ул «Рязань» хоккей клубында башлай, әммә 11 уйындан һуң 17 октябрҙән алып был команда өсөн сығыш яһамай.

 Рәсәй йыйылма командаһында 
2007 йылда Илдар Рәсәйҙең 1992 йылғы үҫмерҙәренән төҙөлгән йыйылма команда составында Белоруссияла Президент спорт клубы кубогында беренсе урынды яулай һәм 4 (1+3) мәрәй йыя. Шул уҡ команда менән 2008 йылдың февралендә Швециялағы турнирҙа еңеүҙе яулайҙар.

Киләһе миҙгелде Белоруссиялағы турнирҙы Рәсәй йыйылма командаһы составы эсендә еңеп башлайҙар. 2008 йылдың ноябрендә Швейцарияла үткән ярыштарҙа Рәсәй үҫмерҙәре бар өс уйында ла еңә. Яңы йыл каникулдары ваҡытында Канадалағы престижлы Донъя Саҡырыу кубогында Илдар Рәсәй йыйылма команлаһы менән тик етенсе урынды ғына яулайҙар. Февралдең башында Финляндиялағы турнирҙы еңәләр һәм Польшала Европа үҫмерҙәре Олимпия фестиваленә юл алалар. Шунда Рәсәй егеттәре төркөмдә Словакияға отола һәм Польшанан көслөрәк була. Ярымфиналда Финляндияны өҫтәмә ваҡытта оталар. Ә турнирҙың финалында Швейцарияны еңеп, Рәсәй үҫмерҙәре алтын миҙалдарҙы яулай.

2009 йылдың август айында Иван Глинка мемориалында Илдар 4 уйында бер һөҙөмтәле пас бирә, ә Рәсәй командаһы финалда Канада хоккейсыларына отола. Ноябрҙә Канадалағы Донъя Саҡырыу кубогында Рәсәй егеттәре өсөнсө урынға үрмәләйҙәр, Илдар 4 осрашыуҙа бер мәрәйгә өлгәшә.

2010 йылдың ноябрендә Канадалағы йәштәр лигаларының йыйылма командаларына ҡаршы суперсерияла Рәсәй йыйылма командаһына Илдар саҡырыу алаИлдар Рәсәй йыйылма командаһына саҡырыла. Ә шунан һуң ул Йәштәр араһында донъя чемпионатына ла эләгәОбъявлен состав сборной России на МЧМ. Рәсәй хоккейсылары үҙ төркөмөндә икенсе урынды яулайҙар. Сирекфиналда өҫтәмә ваҡытта Чехияны оталар, ә ярымфиналда Канада йәштәренән көслөрәк булалар. Шул уйында Илдар терһәге менән башҡа һуҡҡан өсөн финалға дисквалификация алаИсангулов и Дженнер дисквалифицированы на один матч. Финалда Рәсәй командаһы Швецияға өҫтәмә ваҡытта 0:1 иҫәбе менән отола һәм донъя чемпионатының көмөш миҙалдарын яулай.

 Статистика 
 Һуңғы яңыртыу: 26 июль 2018

 Клубта карьераһы 
Даими миҙгелПлей-оффМиҙгелКомандаЛигаУйынГПМ+/-ШтрУйынГПМ+/-Штр2008/09Салауат Юлаев-2БЛ8000—4--------—--2009/10ТолпарЙХЛ292359189000-222010/11ТолпарЙХЛ50418223560121348282011/12ТолпарЙХЛ328122012393000-442011/12Салауат ЮлаевКХЛ11022121000002012/13ТолпарЙХЛ3002010------------2012/13ТоросЮХЛ1300033512123042012/13Салауат ЮлаевКХЛ261232137000-202013/14Салауат ЮлаевКХЛ43033-1162000-1102014/15ТоросЮХЛ4302284521000-282015/16ТоросЮХЛ2321326Команданан китә2015/16БуранЮХЛ10022-221000-222016/17СоколЮХЛ40303-4457000-142017/18РязаньЮХЛ11000-24Команданан китәБөтәһе ЙХЛ-да1111433475611724134234Бөтәһе ЮХЛ-да1405510513741123-518Бөтәһе КХЛ-да8017823110000-310

 Халыҡ-ара ярыштары 
 Йыл Йыйылма команда Ярыш Урын   У Г П М Штр 2009 Рәсәй U18 ИГМ 16x16px 4 0 1 1 6 2012 Рәсәй (йәш.) ЙДЧ16x16px 6 0 0 0 6 Бөтәһе (юниор. һәм йәш.) 10 0 1 1 12

 Ҡаҙаныштары 
 Европа үҫмерҙәр олимпия фестивале чемпионы — 2009.
 Файл:Silver medal icon.svg Иван Глинка мемориалының көмөш миҙалсыһы — 2010.
 ЙХЛ Саҡырыу кубогында ҡатнашыу — 2012.
 Файл:Silver medal icon.svg Йәштәр донъя чемпионатының көмөш миҙалсыһы — 2012.
 ЮХЛ чемпионы һәм Братина кубогы эйәһе — 2012/13, 2014/15.
 Файл:Bronze medal icon.svg КХЛ чемпионатының бронза миҙалсыһы — 2014.
 Файл:Silver medal icon.svg Рәсәй чемпионатының көмөш миҙалсыһы — 2014.
 Иҫкәрмәләр 

 Һылтанмалар 
 ЙХЛ рәсми сайт
 КХЛ рәсми сайт

 Профиль sports.ru


Категория:КХЛ хоккейсылары
Категория:Алфавит буйынса хоккейсылар
Категория:Салауат Юлаев командаһының уйынсылары
Категория:Рәсәй хоккей һаҡсылары
Категория:Хоккей һаҡсылары
Категория:ЮХЛ уйынсылары
Категория:ЙХЛ хоккейсылары
Категория:Торос командаһының уйынсылары
Категория:Толпар командаһының уйынсылары
Категория:Братина кубогы еңеүселәре
Категория:«Буран» хоккей клубы уйынсылары
Категория:«Рязань» хоккейсылары
Категория:«Сокол» Красноярск хоккейсылары